યુવતીઓ વાળને નરમ, મુલાયમ અને ચમકીલા બનાવવા જાતજાતના પ્રયોગો કરે છે. ટીવી પર આવતી જાહેરાતોથી ભ્રમિત થઇને અનેક શેમ્પૂ, તેલનો ઉપયોગ કરે છે. પરંતુ મોટાભાગની પ્રોડક્ટ્સથી કોઇ બદલાવ આવતો નથી. હકીકતમાં જોવા જઇએ તો આપણી તણાવભરી જીવનશૈલી, પ્રદૂષણ અને અન્ય ઘણાં પરિબળો છે જે વાળ પર અસર કરે છે. જેથી ખરાબ થઇ ગયેલાં વાળને સુંવાળા અને મુલાયમ બનાવવા માટે હેર સ્પા ટ્રીટમેન્ટ લઇ શકો છો. અને આ ટ્રીટમેન્ટમાં માત્ર 50 થી 60 મિનિટ જેટલો સમય લાગે છે. આ ટ્રીટમેન્ટથી તમારા વાળને મૂળમાંથી જ પોષણ મળે છે જેથી વાળના રી-ગ્રોથનું પ્રમાણ પણ વધે છે.